Source: https://www.porada.sk/archive/index.php/t-56232.html?s=40320abac1b08a1c8e8ac11900f01ec6
Timestamp: 2019-09-21 20:27:57+00:00
Document Index: 2696378

Matched Legal Cases: ['§15', '§15', '§2', '§ 15', '§ 16', '§ 73']

DPH za služby dodané mimo SR [Archív] - PORADA.sk
DPH za služby dodané mimo SR
10.07.07,16:46
Prosím Vás, vie mi niekto poradiť či mám alebo nemám fakturovať DPH? Sme platcami DPH v SR. Máme zmluvu s firmou z EÚ (Nemecko) na dodanie konzultačných služieb v EÚ (Belgicko) ale aj mimo EÚ (Rumunsko). V praxi to znamená, že my ako slovenská firma, pošleme nejakého experta na konzultácie do Belgicka a Rumunska a vyfakturujeme to Nemeckej firme. Ďakujem.
10.07.07,18:02
Podľa mňa miestom dodania spomínaných konzultačných služieb určíme podľa §15/7,8. Teda miestom dodania bude Nemecko. V zmysle zák. 222/2004 uvedené plnenie nie je predmetom dane na Slovensku. Faktúra nebude obsahovať slov. DPH.
11.07.07,13:08
A ospravedlňujem sa za to Rumunsko, akosi som pozabudla, že už aj oni sú v EÚ.
nezabudnite sa odvolať na faktúre na tento paragraf...
11.07.07,15:50
ja len doplnim, ze aj ked sa jedna o §15,7-8, treba vseobecne vychadzat aj z §2,1,b: predmetom dane je poskytnutie sluzby za protihodnotu V TUZEMSKU uskutocnene zdanitelnou osobou. A ako pisete, vas zamestanec odisiel tu sluzbu poskytnut do nemecka, resp. rumunska, cize sluzba nebola poskytnuta v TUZEMSKU a preto nie je ani PREDMETOM DANE.
11.07.07,16:06
Nesúhlasím s uvedeným záverom.
Pri poskytnutých službách rozhoduje miesto dodania služby ( a z toho treba vychádzať ) aby som mohol jednoznačne určiť, či je daná služba predmetom dane na Slovensku.
Predmetom dane je poskytnutie služby v tuzemsku.
Kedy je služba poskytnutá v tuzemsku? Vtedy, ak miesto dodania takejto služby je tuzemsko.
Čo by sa stalo, keby objednávateľom služby ( popísanej v zadaní témy ) nebola nemecká firma, ale nemecký občan - nepodnikateľ ( čo by sa kľudne mohlo stať napr pri právnych službách, ktoré posudzujeme takisto podľa § 15/7;8 ) ? Miestom dodania týchto služieb by bolo Slovensko ( sídlo, miesto podnikania dodávateľa) a boli by predmetom dane na Slovensku. A čo sa vlastne zmenilo ? Veď zamestanec odisiel tu sluzbu poskytnut do nemecka, resp. rumunska, v jednom aj druhom prípade. Len objednávateľ nie je "podnikateľom". A práve to zmenilo pohľad na miesto dodania služby a tým aj na to, či je takáto služba predmetom dane na Slovensku.
Slovenská firma registrovaná pre DPH SK obdržala objednávku od českej firmy - registrovaná pre DPH CZ na kompletnú opravu tlačového agregátu na tlačiarenský stroj / tento stroj tlačí noviny / .
Slovenská firma tieto časti stroja vlastní opotrebované a následne na nich na základe obdobných vyšiie uvedených objednávok prevádza GO a tieto zgenerálkované časti stroja potom predá aj s montážou výmenným spôsobom .
To znamená, príde ku zákazníkovi v mojom prípade do CZ , zdemontuje z tlačového zariadenia opotrebovanú nefunkčnú časť stroja , prevedie montáž funkčnej zgenerálkovanej časti stroja a stroj uvedie do prevádzky .........a ten nefunkčný kus si berie späť .
Takýmto postupom bude realizovaná aj vyššie uvedená objednávka .
Teraz mám dilemu určiť miesto dodania nakoľko :
repasovanie a GO - tieto práce sa vykonajú na Slovensku v prevádzke dodávateľa , potom táto časť sa prevezie do CZ a tu sa zrealizuje montáž .
Podľa § 16 odst. 7 som určila miesto dodania služby v mojom prípade CZ , čo sa týka FA bude vystavená podľa § 73 odst.2 a bez DPH s príslušnými odkazmi , nakoľko odberateľ je registrovaný pre DPH v CZ.
Moja otázka ...je určenie miesta dodania správne ? Môžem tento obchodný vzťah pomenovať službou alebo je to tovar s montážou ?
Za prípadné odpovede vopred ďakujem .
17.07.07,09:23
aj keby to bol tovar s montážou a je registrovaný pre dph v čr prechádza daňová povinnosť na firmu CZ...ja by som sa orientoval asi podľa objednávku a tam si objednávajú náhradný diel alebo konkrétnu službu?
17.07.07,09:27
Objednávajú si citujem : Objednávame u Vás kompletní opravu tiskového agregátu.
Dodacie podmienky : montáž - první týden v září
17.07.07,09:30
no mi bežne servisujeme takýmto spôsobom a ja to účtujem ako službu to jest samozdanenie v ČR...podľa mňa je to služba
17.07.07,09:38
mňa len pletie ten výmenný spôsob - kus za kus .